CELEX: 32010R0109
Language: et
Date: 2010-02-05 00:00:00
Title: Komisjoni määrus (EL) nr 109/2010, 5. veebruar 2010 , teatavate kaupade klassifitseerimise kohta kombineeritud nomenklatuuris

9.2.2010   
            
            
               ET
            
            
               Euroopa Liidu Teataja
            
            
               L 36/7
            
         KOMISJONI MÄÄRUS (EL) nr 109/2010,
   5. veebruar 2010,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. veebruar 2010
      
         
            Komisjoni nimel, presidendi eest
         
         
            komisjoni liige
         
         László KOVÁCS
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode, mis koosneb järgmistest osadest:
                  
                              —
                           
                           
                              silindriline terasmahuti kõrgusega umbes 33 cm ja läbimõõduga umbes 29 cm;
                           
                        
                              —
                           
                           
                              teraskaas kahe ümmarguse avaga, ühel läbimõõt umbes 5 cm ja teisel umbes 6 cm;
                           
                        
                              —
                           
                           
                              silindriline terasvõrk kõrgusega umbes 8 cm ja läbimõõduga umbes 12,5 cm;
                           
                        
                              —
                           
                           
                              painduv terastoru;
                           
                        
                              —
                           
                           
                              imiotsak.
                           
                        Terasvõrk on kinnitatud ühe ava külge kaane alumisel poolel.
                  Imiotsakuga toru on kinnitatud teise ava külge.
                  Toode on ette nähtud näiteks küttekollete puhastamiseks, kasutades seda koos tolmuimejaga, kusjuures tolmuimeja voolik ühendatakse kaane pealmisel poolel võrguga ava külge.
                  Tolmuimejaga puhastamisel jäävad jämedad osakesed mahuti põhja, kuna aga õhus olevad osakesed filtreerib võrk õhuvoolust välja.
               
               
                  8421 39 20
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XV jaotise märkuse 1 punktiga f ning CN-koodide 8421, 8421 39 ja 8421 39 20 sõnastusega.
                  Silindriline võrk toimib filtrina, kuna see püüab kinni õhus olevad osakesed ja laseb läbi vaid puhastatud õhu. Seega on tootel rubriiki 8421 kuuluvate filtreerimis-või puhastusseadmete omadused.
                  Toodet ei või klassifitseerida kui terasest majapidamistarvet rubriiki 7323, sest jaotise XV märkuse 1 f kohaselt ei hõlma see jaotis jaotisesse XVI kuuluvaid tooteid.
                  Toode tuleb klassifitseerida kui seade õhu puhastamiseks või filtreerimiseks CN koodi 8421 39 20 alla.